Raudongalvis cichlidas
Raudongalvis cichlidas, ugniagalvis cichlidas (lot. Vieja synspilum, angl. quetzel cichlid) – daugiaspalvių ešeržuvių (Cichlidae) šeimos žuvis. Tai įvairiaspalvis didelis cichlidas, kurio subrendusiems patinams ant galvos išauga gumbas. Suaugę patinai būna iki 40 cm, bet dažniausiai mažesni; patelės mažesnės. Paplitęs Centrinėje Amerikoje.